ТЕХНИЧЕСКА СПЕЦИФИКАЦИЯ 

Предметът на обществената поръчка е „Доставка на цифрова ехографска система за съвременна ултразвукова диагностика за нуждите на МБАЛ „Света Петка Българска“ ЕООД, гр. Нова Загора”.

Кратко описание на предмета на обществената поръчка: 
Поръчката е за доставка и въвеждане в експлоатация на стационарна цифрова ехографска система за съвременна ултразвукова диагностика за нуждите на МБАЛ „Света Петка Българска“ ЕООД, гр. Нова Загора. 
Доставката е еднократна, на 1 /един/ брой медицинско изделие /което в документацията на поръчката ще бъде наричано още медицинско оборудване, медицинска апаратура/, представляващо стационарна цифрова ехографска система за съвременна ултразвукова диагностика.
В предмета, в обхвата на поръчката, се включват всички дейности по доставката и свързани с доставката и въвеждането в експлоатация на медицинското оборудване, в т.ч. транспорт, товаро-разтоварни дейности, монтаж, инсталиране, предаване за експлоатация, както и гаранционно обслужване и поддържане на същаото в рамките на гаранционния срок.
Гаранционният срок на апаратурата се посочва от участника в техническото предложение, като не може да бъде по-кратък от 24 /двадесет и четири/ месеца, считано от датата на предаване за експлоатация на медицинското оборудване, което се удостоверява с двустранно подписан протокол /приемо-предавателния протокол за извършена доставка, монтаж/. 
	В рамките на гаранционния срок, изпълнителят ще извършва безплатно гаранционно обслужване и поддържане на медицинската апаратура, за което  възложителят не дължи заплащане за труд, материали, резервни части, транспорт, както и каквито и да било други разходи.
Гаранционното обслужване и поддържане на медицинската апаратура включва и провеждането на тестове, извършване на профилактика и инструктажи на персонала, оказване на техническа помощ и консултации, до изтичане на срока за гаранционното обслужване и поддържане, както и отстраняването на повреди, неизправности, дефекти, функционални откази и други проблеми в работата на медицинската апаратура, подмяната на части и консумативи. 
В срока за гаранционно обслужване и поддържане на медицинското изделие  Изпълнителя се задължава не само да отстранява повреди, но и да извършва необходимата диагностика, профилактика, контрол на качеството, съгласно инструкциите на производителя, така че в срока за гаранционно обслужване и поддържане да поддържаме доставената медицинска апаратура с качество, което отговаря на техническите стандарти на производителя. В срока за гаранционно обслужване и поддържане всички посочени дейности се извършват изцяло за сметка на Изпълнителя, без да се дължи за тях каквото и да било заплащане от страна на възложителя. 
Гаранционното обслужване и поддържане ще се извършва на адреса, където се намира медицинската апаратура, а при нужда – в сервизна база, като транспортните разходи при и по повод гаранционното обслужване от седалището на възложителя до сервизната база и обратно, когато това е необходимо във връзка с извършване на дейностите от предмета на поръчката, са изцяло за сметка на Изпълнителя, включително.
Времето за реакция на изпълнителя при възникване на проблем с медицинското оборудване е до 2 часа от съобщаване на проблема /чрез дистанционна връзка/, и ако се налага посещение на място 12 часа. Изпълнителят се задължава в този срок да предприеме всички необходими действия по отстраняване на проблема, извършване на ремонта, подмяна на съответните части.
Начин за уведомяване за проблем – писмено уведомление, изпратено от възложителя на посочен от изпълнителя електронен адрес /e-mail/.
	Всички дейности, действия и операции необходими за изпълнението на предмета на поръчката се организират и извършват, включително и транспортни дейности, от и за сметка изпълнителя. 
Обществената поръчка не включва обособени позиции.

ИЗИСКВАНИЯ КЪМ ЦИФРОВАТА ЕХОГРАФСКА СИСТЕМА ЗА СЪВРЕМЕННА УЛТРАЗВУКОВА ДИАГНОСТИКА
 
1. Ехографът да е пригоден за работа както в стационара, при леглото на болния така и в операционна зала, с висока мобилност, на четири независими колела със спирачки;
2. Съвременен дизайн, компактни размери и ниско тегло;
3. Консумацията на електрическата енергия в режим на работа да е по-малка от 220 VA;
4. Ехографът да е максимално тих, да работи при ниски нива на произведения от вентилаторите шум (не по-голям от 42 dB) с цел осигуряване на оптимални условия за диагностичния процес и здравословна работна среда;
[bookmark: _Hlk16061034]5. Да е предвидено бързо стартиране на апарата до 15 sec след включване;
6. Да притежава широкоформатен широкоъгълен LCD монитор с диагонал по-голям от 21”;
7. Резолюцията на монитора да е FullHD или по-висока;
8. Мониторът да е подвижен в четири посоки, с възможност да се прибира към клавиатурата при транспортиране;
9. Да притежава ергономичен контролен панел с логически групирана подредба на бутоните и с електронно регулиране на нивото на задното осветление;
10. Да притежава пълна буквено-цифрова клавиатура;
11. Да има възможност за нагласяне на височината на контролния панел в много широк диапазон;
12. Да има възможност за завъртане на контролния панел, включително и пълно завъртане на 180º;
13. Да притежава голям допълнителен цветен екран със сензорно управление, тип „тъчскрийн”, за опериране с режим зависимите параметри;
14. Операторът да има възможност за програмиране на бутони по свое желание;
15. Операторът да има възможност за програмиране на потребителски макроси - запис на последователности от често използваните операции, които се стартират само с едно натискане на бутона;
16. Да има възможност за показване на ехографския образ на цял екран;
17. Да има опростен режим за промяна на настройките, при който операторът има възможност за плавно и съвкупно управление на всички образни параметри използвайки само три виртуални регулатора. Режимът да е наличен за двуразмерния образ и за цветния доплер; 
18. В ехографа да са вградени съвременните интерфейси за връзка с периферия и интеграция с болничната среда, включително USB, LAN, WI-FI, Bluetooth, HDMI;
19. Да има най-малко 4 порта за образни трансдюсери;
20. Операторът да има възможност самостоятелно да подрежда според нуждите си поставки за трансдюсери и ехографски гел. Да може да ги сваля с цел почистване и дезинфекция;
21. Да има вградено CD/DVD устройство;
22. Операционна система не по стара от Windows 10 (или еквивалент); 
23. Да има възможност за дистанционно сервизно обслужване през Интернет.

ОБРАЗНИ ВЪЗМОЖНОСТИ
1. Да притежава висока честота на кадрите в 2D, достигаща до най-малко 2000 Hz;
2. Честотният диапазон на ехографа да не е по-малък от 1 – 22 MHz;
3. Да притежава режим на тъканно хармонично изобразяване от последно поколение с не-по-малко от 4 избираеми от оператора честотни диапазона;
4. Да има следните режими на работа: 2D режим, М режим, цветен, мощен, тъканен, спектрален PW/CW доплер;
5. Специализиран доплеров режим за детекция на бавни потоци;
6. Операторът да има възможност за автоматична настройка на общото и позоновото усилване на 2D образа с натискане на един бутон;
7. Операторът да може да избира измежду най-малко 4 работни честоти (честотни диапазона).  Изборът да е наличен както за двуразмерен образ,  така и за цветен и спектрален доплерови режими; 
8. Операторът да има възможност за най-малко 4 настройки на пространствената резолюция на цветния доплер;
9. Операторът да има възможност за едновременна настройка на образните параметри на спектралния доплер с натискане на един бутон: наклон на доплера, усилване, скала и базова линия;
10. Да има технология за подобряване качеството на образа в реално време чрез редуциране на шумове и артефакти, със запазване на пълната клинична информация. Операторът да има възможност за детайлна настройка на параметрите на филтриране, включително на баланса между суровия (RAW)  и филтрирания ехографски образи;
11. Да има трапецовидно разширение на зрителното поле при Phased Array трансдюсери за по-добра визуализация на апикалните сегменти. 

ИЗМЕРВАНИЯ И СЪХРАНЕНИЕ НА ОБРАЗИТЕ
1. Ехографът да разполага с вградена база данни за пациентите с голям капацитет, най-малко 2 TB, за архивиране на образи, сурови данни на 3D и 4D образи, кинопримки, рапорти от изследването и данни на пациентите с възможност за последваща постобработка (RAW data management), измерване, анализ и генериране на нови рапорти;
2. Да е в съответствие с изискванията на GDPR, включително защита от неправомерно използване на пациентска база данни. Вградена възможност за пълно криптиране с BitLocker (или еквивалент) на съхранявани на диска или експортирани на външен носител данни;
3. Да има разширен калкулационен пакет за обща ехография, урология, МСК, кардиологични и съдови изследвания с автоматично формиране на специализирани протоколи. Операторът да има възможност за детайлна настройка на резултатите от изследването включени в протокола;
4. Интегриран TI-RADS протокол за новообразувания в щитовидната жлеза;
5. Интегриран BI-RADS протокол за новообразувания в млечната жлеза.

ОКОМПЛЕКТОВКА:
1. Монокристален Phased Array трансдюсер с минимален честотен диапазон от 1 до 5 MHz;
2. Широколентов линеарен трансдюсер с минимален честотен диапазон от 4 до 15 MHz и челото не по-малко от 50 mm;
[bookmark: _GoBack]3. Широколентов конвексен трансдюсер с минимален честотен диапазон от 1 до 8 MHz;
4. Работна станция на външна компютърна система с интерфейс, идентичен на програмата на ехографа за оф-лайн пост-обработка на получените ехографски данни, извършване на специализирани измервания и работа с протоколи от изследванията. Да позволява инсталация на няколко компютъра едновременно;
[bookmark: _Hlk16061440]5. Медицински термо видеопринтер.
